[{"text_idx": "#000003", "text": "Ur referendom evit ur banniel"}, {"text_idx": "#000004", "text": "Poazh eo ar Zelandiz-Nevez gant o banniel re hen\u0303vel ouzh hini Aostralia, re a dud a fazi etre an daou. Setu perak e oa bet lan\u0303set bloaz \u2018zo un doare kenstrivadeg gant Maodiern Kentan\u0303 ar vro, John Key."}, {"text_idx": "#000005", "text": "Hag ar genstrivadeg-se he deus graet berzh, ouzhpenn 10 000 kinnig o deus bet. Traou\u0300 a bep seurt evel-just, lod lu penn-da-benn ha kinnigou\u0300 sirius. D\u2019al Lun 10 a viz Eost e oa bet diskuliet gant ar gouarnamant an 40 banniel a oa bet dalc\u2019het gantan\u0303. Kavet e vez alies ar radenenn arc\u2019hant warne, arouez ar skipailh rugbi, met gwech ebet ar c\u2019hiwi, al labous arouez ar vro. E miz Gwengolo e vo strishaet c\u2019hoazh an dibab. Ur referendom a vo savet etre pevar banniel hag e miz Meurzh 2016 e vo ur referendom all etre ar banniel bet dibabet er referendom kentan\u0303 hag ar banniel a-vreman\u0303. An daou referendom-se a gousto 15 milion a euroiou\u0300 hervez ar New Zealand Herald. Gallout a rit ober ho mennozh war al lec\u2019hienn-man\u0303."}, {"text_idx": "#000006", "text": "Da lenn ivez / A\u0300 lire e\u0301galement"}, {"text_idx": "#000011", "text": "Lakaat a ran ma fostel"}]